**Ағылшын тілін қашықтықтан оқытудағы тиімді жолдарын қарастыру.**

Қостанай қаласы әкімдігінің білім бөлімінің № 15 орта мектебінің ағылшын тілі пәнінің мұғалімі Мухтарова Алма Кадыржановна.

Соңғы кездері қашықтықтан оқыту жүйесін еліміздің білім беру саласында кеңінен қолданып, тілді оқытуды жандандыруға мүмкіндік беріп отыр. Ағылшын тілін қашықтықтан оқыту оқытушы мен оқушының белсенді әрекетімен тығыз байланыса отырып, тұлғаның белсенділігі ізденушілік әрекетінде көрініс табады. Қашықтықтан оқыту жүйесінде оқушының белсенділігі оқушылар тобына қажетті білімді, іскерлік,ізденушіліқ дағдыны жедел жеткізуге және шығармашыл, өзін-өзі басқара алатын жеке тұлғаны қалыптастыруға бағытталған. Осыған сәйкес, оқушы мен оқу тобы белсенділігі ағылшын тілін компьютер арқылы тез меңгеруге, өзіне керекті қатысымдық іскерлік пен дағдыны қалыптастыруға, жеке тұлғаға қажет қасиеттерді қабылдауға, белсенді саналы, жинақы жұмыс жасауға мүмкіндік береді.

Қашықтықтан оқыту жүйесінде оқу әрекетінің белсенділігі түрлі жолдармен, көбінесе оқу материалдарын арнайы ұйымдастыру, оның бір жерге ұтымды шоғырлануы мен бөлінуі, оқытудың ерекше ұтымды формалар және әдіс-тәсілдері, сондай-ақ мұғалім мен оқушының әлеуеті мүмкіншіліктерін өнімді пайдалану және оны тәжірибеде ұтымды қолдану арқылы іске асады.

Қашықтықтан оқыту үрдісінде кеңінен қолданылатын оқытуға арналған программалық құрал –компьютерлік оқыту жүйесі. Ол төмендегі әрекеттерге мүмкіндік береді:

• тілді меңгеру үрдісін жекешелендіру;

• тілді меңгеру деңгейін өзін-өзі бақылаумен қамтамасыз ету;

• компьютерде жұмыс істеу арқылы тілді үйрену уақытын үнемдеу;

•ойын элементтерін пайдалану арқылы тіл үйренуге қызығушылықтарын арттыру;

• әр түрлі материалдар арқылы танымдық мәдениетін қалыптастыру.

Интернет желісі оқушылардың тілді үйренуіне оңды әсер етеді. Себебі, оқушыларға ақпарат көзі жылдам жеткізіледі, әрі олар бұл желі арқылы жан-жақты қосымша мәліметте ала алады. Мұғалімдер мен оқушыларға жеке компьютердің кез келген интеллектуалды еңбек адамдарынан қарағанда, берері анағұрлым мол. Мұғалім Internet-ті әріптестерімен араласу үшін және өз қамқорлығындағы оқушы пәнді оқытудың мүлдем жаңа тәсілдерін ашу үшін де қолдана алады. Жеке компьютер сонымен қатар заманауы гаджеттер мен планшеттер білім алу мен білім беру саласындағы өзара оқыту, сыни ойлауды дамытуға, өмір бойы білімділік деңгейін жоғарылатып отыруға деген көзқарас қалыптастыруда катализатор болып табылады. Оқушылар қашықтан оқу арқылы өз білімдерін жетілдіре алады және ақпарат жүйлерін пайдалану мүмкіндігі артады. Мысалы: керекті әдебиеттер мен оқу кітаптарын іздеу, бақылау және тестік тапсырмаларды орындау, қашықтан олимпиядаға қатысу оқушылардың шығармашылық потенциалының дамуына әсер етеді.

Қорытындылай келгенде, қашықтықтан оқытудағы оқу қызметінің басты элементі – өз бетімен жұмыс істей білу. Ал, әдістемесінің ерекшелігі – тіл үйрену үшін қалай болғанда да, тапсырманы өз бетімен орындайды және кез-келген сәтте мұғалімнен қажет көмегін ала алады.

Ағылшын тілін үйрету ағылшын тілін мең­герудің  оқушылардың болашақ кәсіби іс-әре­кетіндегі маңыздылығын жете түсініп, олар­дың кәсіби  жетістіктерге жетуін қалып­тастыруға бағытталуы тиіс.

 Ағылшын тілін оқыту үдерісінде қашықтықтан білім беруде ақпараттық-коммуникативтік технологияларын пайдалану қоғам талабы болып отыр. Жоғарыда келтірілген мәліметтер «Ағылшын тілі» пәнін қашықтықтан оқы­туда ақ­параттық коммуникативтік технология­ларды пайдалану сөзсіз тиімді екен­дігін дә­лел­дейді. Сол сияқты бұл білім беру үде­рісінің сапасын арттырады және қашық­тықтан оқыту технологиялары арқылы үз­діксіз білім беру траекториясын құруға жағ­дай жасайды.

Сертификатты жүктеу